Izraelsko vazduhoplovstvo bez konkurencije na Bliskom istoku
Vašingtonski analitičari smatraju da su izraelske vazduhoplovne snage postale još snažnije sredstvo odvraćanja od napada i da su u stan
Izraelske vazduhoplovne snage nemaju ozbiljnog konkurenta u ostalim bliskoistočnim zemljama, što omogućava Izraelu da projektuje svoju moć širom regiona. Saradnik Glasa Amerike, Džefri Jang, pripremio je osvrt na izraelsku vazdušnu moć i njene sposobnosti. Tokom arapsko-izraelskih ratova 1967. i 1973. godine, izraelsko vazdihoplovstvo prikazalo je visok stepen sposobnosti. I danas, mnogi analitičari se slažu da te snage mogu da dosegnu znatno dalje od libanskog neba. Časopis Džejns difens vikli jedan je od vodećih izvora informacija o vojnim sposobnostima zemalja u svetu. Bliskoistočni analitičar tog časopisa, Dejvid Hartvel, kaže da su izraelske vazdihoplovne snage medju najboljima: Jedna od najspektakularnijih akcija izraelske avijacije dogodila se juna 1981. godine, kada je osam izraelskih jurišnih aviona tipa F-16, pod zaštitom šest lovaca tipa F-15, preletelo hiljadu i 100 kilometara preko Jordana i Saudijske Arabije i uništilo irački nuklearni reaktor Osirak, koji su Izraelci smatrali za ozbiljnu pretnju. Ti avioni operisali su na ivici svog maksimalnog doleta. Ali, kako kaže Džon Pajk, iz vašingtonske firme za odbrambene analize Global sekjuriti tačka org, Izrael sada poseduje avione koje mogu da dolete i do drugih zemalja sa nuklearnim ambicijama. Medjutim, Dejvid Hartvel iz časopisa Džejns difens vikli kaže da bi uništavanje iranskog nuklearnog programa bilo daleko komplikovanije od napada na Irak, 1981. godine. Analitičari kažu da je Iran smestio svoja nuklearna postrojenja u dobro zaštićene podzemne bunkere, ali dodaju da Izrael poseduje specijalne bombe sposobne za razaranje takvih ciljeva. Analitičar Brukingsovog instituta u Vašingtonu, Majkl O’Henlon, kaže da bi doletanje do tih ciljeva bilo prilično komplikovano. Ivan Ulrik, iz Federacije američkih naučnika, kaže da Teheran ne bi mogao da se efikasno brani. Sposobnost Izraela da projektuje svoju vazduhopovnu silu veća je nego ikada. Mnogi analitičari smatraju da su izraelske vazduhoplovne snage postale još snažnije sredstvo odvraćanja od napada, dok su istovremeno u stanju da sprovedu preventivne napade na ciljeve koje Izrael smatra ozbiljno opasnim.